Paddy Ashdown - Wikipedia, slobodna enciklopedija

# Paddy Ashdown

### Sa Wikipedije, slobodne enciklopedije

Paddy Ashdown

Jeremy John Durham Ashdown, (Džeremi Džon Duram Ešdaun) (rođen 27. februara 1941. godine), poznat jednostavno kao Paddy Ashdown (Pedi Ešdaun), je britanski političar koji je bio vođa liberalnih demokrata od 1988. do 1999.

Ashdonova titula je Baron Ashdown of Norton-sub-Hamdon (Baron Ešdaun od Norton-sub-Hamdona), član je Privy Councila engleske kraljice i vitez britanskog carstva (Knight of the British Empire).

Ashdown je najstariji od sedam djece, rođen u Nju Delhiju u Indiji gdje je njegov otac bio kapetan u indijskoj vojsci. Odrastao je uglavnom u Sjevernoj Irskoj i učio je u Bedford školi u Engleskoj. Od 1959. do 1972. godine bio je mornar u Kraljevskoj mornarici i oficir u komandosima i specijalnoj brodskoj službi. Nakon što je napustio mornaricu, radio je na industriji i bio je mladi radnik dok nije bio izabran kao član parlamenta iz Jeola za liberalnu stranku. Neki su optužili da je radio za MI6 dok je bio diplomat u Ženevi 1970-ih godina.

U Britanskom domu naroda bio je predstavnik SDP-liberalnog saveza za trgovinu i industriju, a kasnije i za obrazovanje. Nakon udruživanja koje je stvorio liberalne demokrate, on je postao vođa stranke. Vodio je liberalne demokrate u dva izbora, 1992. i 1997. godine.

Kao vođa bio je značajan predlagač za saradnju liberalnih demokrata i "Nove" Labour stranke i imao je redovne tajne sastanke sa Tonijem Blerom u kojima su planirali koalicijsku vladu. Nakon pobjede laburistâ 1997. godine, uspostavljena je "Dženkins komisija", sa liberalnim demokratskim predsjednikom Roj Dženkinsom, da bi se razmotrilo izborno preustrojstvo, što je bio Ashdownov glavni zahtjev. Plan da liberalni demokrati čine što značajniji dio vlade je bio nastavljen, ali je bio neuspješan zbog opozicije starijih Labour ministara.

Ashdown je napustio vođstvo 1999. godine i nasljedio ga je Čarls Kenedi. Postao je vitez 2000. godine i doživotni član Doma Lordova nakon što je napustio Dom naroda 2001. godine. Nakon što je napustio britansku politiku, Ashdown, koji je uvijek podržavao međunarodnu intervenciju u Bosni i Hercegovini, postao je visoki predstavnik Međunarodne Zajednice u Bosni i Hercegovini 27. maja 2002. godine.

Ashdown je oženjen, ima dvoje djece i dvoje unučadi. Nadaren je jezikoslovac i govori mandarinski kineski i druge jezike.

### [uredi] Izjave

U intervjuu datom britanskom Guardianu 2. novembra 2005., Ashdown je, između ostalog, izjavio sljedeće:

O krivici - Bosna mi je pod kožom. Imao sam taj osjećaj krivice i ljutnje, koja je postajala sve dublja zadnjih godina.

O pomirenju - Mislim da Bosna nije spremna za pomirenje, ali je spremna za istinu.

O pravdi - U ovoj zemlji sve se radi o historiji, i ako pogotovo Srbi, iako su strašne stvari počinili i Bosanci i Hrvati, ne shvate tu historiju, nećemo moći graditi stabilnu zemlju. Glavni teret krivice leži na srpskim leđima i oni to moraju priznati, kao što su i Nijemci.

O popularnosti - Možda i nisam dao dovoljno pažnje onima s kojim dijelim prirodni afinitet kao liberal, i oni se osjećaju iznevjerenim. Ali nije moj posao da budem popularan - mene tjeraju ciljevi i moj posao je napraviti rezultate.

O svojoj vladavini u Bosni - Bilo je iritirajuće, frustrirajuće, depresivno, divno i ogromna privilegija. Ništa se ne može porediti s tim u mome dugom životu. Ne mogu ni zamisliti kakav bi mi život bio bez toga.

### [uredi] Vanjski linkovi

Farewell, Sarajevo

Preuzeto sa: "http://bs.wikipedia.org../../../p/a/d/Paddy_Ashdown_6e0a.html"

Kategorije: Muškarac | 1941 rođenja | Britanski političari

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- English
- Français
- Latviešu
- Nederlands
- Српски / Srpski
- Svenska
- Українська